< Linux

Ext fájlrendszerek tulajdonságai

Szerző: Sallai András

Copyright © 2012, Sallai András

Licenc: CC BY-SA 4.0

Web: https://szit.hu

Bevezetés

Ha ext fájlrendszert használunk akkor a fájlok és könyvtárak számra különböző attribútumokat állíthatunk be. Az attributok módosítják a fájlok és könyvtárak általános viselkedését.

Attribútumok

Minden attribútumot egyetlen karakterrel azonosítunk. A karakterek jelentése a következő:

Kar.	Leírás
A	A fájl módosításakor az atime bejegyzés nem változik.
a	A fájlhoz csak hozzáfűzni lehet.
c	A kernel automatikusan tömöríti a lemezen.
d	Nem lesz biztonsági mentésre kijelölve, a dump program használata esetén.
i	A fájl nem módosítható, nem törölhető, nem átnevezhető, nem lehet hozzáfűzni. Csak a root adhatja, vagy veheti el.
s	Törléskor a blokkjai kinullázódnak a lemezen.
S	Módosításkor a változások szinkronban lesznek a lemezen lévő adattal.
u	A fájl törlésekor annak tartalma megőrződik. Ez lehetővé teszi, hogy később visszahozhassuk.

Attribútumok lekérdezése

Az attribútumok a következő paranccsal tekinthetők meg:

lsattr

Legyen például egy vmi.txt nevű fájl:

touch vmi.txt

Nézzük meg az attribútumait:

lsattr vmi.txt

Az eredmény:

-----------------e- vmi.txt

Attribútumok beállítása

Az attribútumok módosítása chattr paranccsal történik.

A példa kedvéért állítsuk be, hogy a vmi.txt fájl atime értékét ne lehessen frissíteni. Ezt a 'A' karakterrel kell megadnunk. A parancssorban, ha az 'A' karakter elé '+' jelet írok akkor beállítom azt, ha '-' karaktert, akkor törlöm.

chattr +A vmi.txt lsattr vmi.txt -------A---------e- vmi.txt

Ha az attribútumot szeretném megszüntetni:

chattr -A vmi2.txt

Források

man lsattr man chattr

https://en.wikipedia.org/wiki/Chattr